**მოწვევა ინტერესთა გამოხატვის თაობაზე**

**„ფასდაკლების კვირეულში“ მონაწილეობის შესახებ**

**1. შესავალი:**

ფასდაკლების კვირეული წარმოადგენს პროექტს, რომელიც მოიცავს საქართველოს სხვადასხვა რეგიონში შიდა და საერთაშორისო ტურისტებისათვის სხვადასხვა ტურისტულ ობიექტებში ფასდაკლებით სარგებლობას. იგი მიზნად ისახავს არასეზონურ პერიოდში რეგიონის პოპულარიზაციასა და შიდა ტურიზმის წახალისებას, ასევე, პროექტი ხელს შეუწყობს ტურისტულ ობიექტებს ვიზიტორების მოზიდვაში.

საქართველოს ეკონომიკისა და მდგრადი განვითარების სამინისტროს სისტემაში შემავალი სსიპ საქართველოს ტურიზმის ეროვნული ადმინისტრაციის („ადმინისტრაცია“) ინიციატივით, ტურისტული ადგილებისა და ტურისტული პროდუქტის განვითარების ხელშეწყობის მიზნით, იგეგმება ფასდაკლებების კვირეულის („პროექტი“) ორგანიზება. პროექტი პირველად 2017 წელს განხორციელდა და მონაწილეობა 22-მა სასტუმრომ მიიღო.

ამ ეტაპზე, ინტერესთა გამოხატვა ცხადდება 2018 წლის 13 აპრილიდან 2018 წლის 29 აპრილის ჩათვლით პერიოდისთვის, შემდეგი ტურისტული ობიექტების შერჩევის მიზნით:

* 20 ან მეტი ნომრის მქონე სასტუმრო („სასტუმრო“), რომელიც შიდა და საერთაშორისო ტურისტებს მისცემს საშუალებას ისარგებლონ შესაბამის პერიოდში გამოცხადებული ფასიდან[[1]](#footnote-1) 30% ან მეტი ფასდაკლებით
  + დამატებით, პროექტში მონაწილეობა შეუძლიათ 20 ან მეტი ნომრის მქონე სასტუმროებს, რომლებიც 25%-დან 30%-მდე ფასდაკლების შეთავაზებას გააკეთებენ
* სარეაბილიტაციო-პროფილაქტიკური მომსახურების ცენრი („ცენტრი“), რომელიც შიდა და საერთაშორისო ტურისტებს მისცემს საშუალებას ისარგებლონ შესაბამის პერიოდში გამოცხადებული ფასიდან 30% ან მეტი ფასდაკლებით
  + დამატებით, პროექტში მონაწილეობა შეუძლიათ ცენტრებს, რომლებიც 25%-დან 30%-მდე ფასდაკლების შეთავაზებას გააკეთებენ

ადმინისტრაცია იწვევს ზემოხსენებულ ტურისტულ ობიექტებს („კანდიდატები“), რათა გამოხატონ დაინტერესება („ინტერესის გამოხატვა”) პროექტში მათი მონაწილეობის შესახებ.

**2. პროექტში მონაწილეობისათვის აუცილებელი პირობები**

2.1. „პროექტის“ ძირითადი მოთხოვნებია:

2.1.1. პროექტში მონაწილეობის მიღება შეუძლია სასტუმროებს რომლებსაც გააჩნიათ 20 ან მეტი ოთახი, გააჩნია სპა მომსახურება ან/და სარეაბილიტაციო პროფილაქტიკური მომსახურება და რომლებიც გამოხატავენ ინტერესს შესთავაზონ ვიზიტორებს შესაბამისი ფასდაკლება 2018 წლის 13 აპრილიდან 2018 წლის 29 აპრილის ჩათვლით პერიოდისთვის.

2.1.2. პროექტში მონაწილეობის მიღება შეუძლია სარეაბილიტაციო-პროფილაქტიკური მომსახურების ცენრებს, რომელსაც გააჩნია სპა ან/და სარეაბილიტაციო პროფილაქტიკური მომსახურება და რომლებიც გამოხატავენ ინტერესს შესთავაზონ ვიზიტორებს შესაბამისი ფასდაკლება 2018 წლის 13 აპრილიდან 2018 წლის 29 აპრილის ჩათვლით პერიოდისთვის.

2.2. ფასდაკლებით სარგებლობა შესაძლებელი უნდა იყოს შემდეგი საპრომოციო კოდის წარდგენის შემთხვევაში: **DISCOUNT WEEK SPA AND WELLNESS**

**3. საპრომოციო აქტივობა პროექტში მონაწილე კანდიდატებისათვის:**

3.1. „ადმინისტრაცია“ უზრუნველყოფს „პროექტის“ ფარგლებში მონაწილე „კანდიდატებისათვის“ ინტერნეტ რეკლამას, ამ პუნქტით გათვალისწინებული პირობების დაცვით:

3.1.1. განთავსება ადმინისტარციის ვებ-გვერდზე <http://www.georgia.travel> (საიტზე განთავსდება „პროექტში“ მონაწილე ობიექტების სია, მათი ლოგოსა და ვებ-გვერდის მითითებით, ასევე ინფორმაცია ფასდაკლების მოცულობისა და ფასდაკლების კოდის შესახებ);

3.1.2. პროექტის შესახებ (ვებ-გვერდის) Facebook რეკლამა საქართველოში და მეზობელ ქვეყნებში;

3.1.3. განმცხადებლები, რომლებიც გააკეთებენ 30% ან მეტი ფასდაკლების შეთავაზებას, კანდიდატის შეთავაზებაზე ინდივიდუალური ბანერის მომზადება და Facebook რეკლამა საქართველოში და მეზობელ ქვეყნებში;

3.1.4. 25-30%-იანი ფასდაკლების შემთხვევაში, ტურისტული ობიექტები მიიღებენ საპრომოციო აქტივობას Facebook-ზე ერთიან ბანერზე ხილვადობის სახით.

3.2. „ადმინისტრაცია“ ორგანიზებას გაუწევს „პროექტის“ შესახებ ინფორმაციის გავრცელებას სატელევიზიო არხებში, რაც გულისხმობს პრეს-ტურის ორგანიზებას და პრეს-კონფერენციის გამართვას „პროექტის“ თაობაზე.

3.3. „ადმინისტრაცია“ ორგანიზებას გაუწევს „პროექტის“ შესახებ ინფორმაციის გავრცელებას საინფორმაციო სააგენტოებისა და Facebook-ის მეშვეობით.

**4. ინტერესთა გამოხატვის პროცედურები და გადაწყვეტილების მიღების წესი**

4.1. კანდიდატმა უნდა წარმოადგნოს უფლებამოსილი პირის მიერ ხელმოწერილი განაცხადი ინტერესის გამოხატვის თაობაზე („განაცხადი“), თანდართული სახით და შესაბამისი დოკუმენტაციის თანხლებით.

4.2. „პროექტში“ ჩაერთვება ყველა „კანდიდატი“, რომელიც წარმოადგენს სრულად შევსებულ განაცხადს და დააკმაყოფილებ ამ მოწვევით დადგენილ პირობებს.

4.3. განაცხადი უნდა იყოს მომზადებული ქართულ ენაზე. უცხოურ ენაზე მომზადებულ ინტერესის გამოხატვას უნდა დაერთოს სანოტარო წესით დამოწმებული ქართული თარგმანი. ასეთ შემთხვევაში, უპირატესობა მიენიჭება ქართულ თარგმანს.

4.4. ადმინისტრაცია არ ერევა მონაწილე „კანდიდატსა“ და მომხმარებელს შორის არსებულ კერძოსამართლებრივ ურთიერთობაში.

**5. ინტერესის გამოხატვის წარდგენა**

ინტერესის გამოხატვა წარდგენილი უნდა იქნეს ინტერესთა გამოხატვის თაობაზე მოწვევის გამოცხადებიდან 2018 წლის 27 მარტს, 18:00 საათამდე („წარდგენის ვადა“) ადმინისტრაციის ცენტრალურ აპარატში, შემდეგ მისამართზე: სსიპ - საქართველოს ტურიზმის ეროვნული ადმინისტრაცია, საქართველო, ქ. თბილისი, სანაპიროს ქ. N4 მე-5 სართული.

1. *\*რეზერვაციების საერთაშორისო ონლაინ პორტალები რომლის ვიზიტორთა რაოდენობა აღემატება 8 მილიონს.*

   [*http://wistero.com/most-popular-websites-by-category/top-20-most-popular-online-hotel-booking-sites/*](http://wistero.com/most-popular-websites-by-category/top-20-most-popular-online-hotel-booking-sites/) [↑](#footnote-ref-1)